Irena Veisaitė

Irena Veisaitė (9. jaanuar 1928 Kaunas – 11. detsember 2020 Vilnius) oli juudi päritolu Leedu kirjandus- ja teatriteadlane ning teatrikriitik.

Aastatel 1934–1941 õppis ta Šolem Alejchemi nimelises Kaunase gümnaasiumis ja 1947. aastal lõpetas Vilniuse Salomėja Nėrise nimelise keskkooli. 1953 lõpetas ta Moskva Riikliku Ülikooli, kus ta õppis saksa keelt ja kirjandust. 1963. aastal kaitses ta Leningradi Riiklikus Ülikoolis filoloogiateaduste kandidaadi väitekirja. 

Aastatel 1953–1997 oli ta Vilniuse Pedagoogilise Instituudi õppejõud lääneeuroopa kirjanduse, saksa kirjanduse ja 20. sajandi teatri ajaloo alal. Alates 1965. aastast oli ta dotsent.  

Ta oli 1990. aastal asutatud Avatud Leedu Fondi (Atviros Lietuvos Fondas) üks asutajaid, kuni 1993. aastani selle asepresident ja 1993–2000 juhatuse esimees. 

Tunnustus
1995 – Leedu suurvürsti Gediminase orden, 4. järk
1999 – Vilniuse Pedagoogilise Ülikooli auprofessor
2008 – Läti haridusministeeriumi aumärk
2012 – Goethe medalGoethe Instituudi veebileht

Isiklikku
Tema viimane abikaasa oli Eesti filmirežissöör Grigori Kromanov."Plekktrummis" on külas teatriteadlane Irena Veisaite. ERR kultuuriuudised, 20. märts 2020

Viited

Välislingid

Kategooria:Leedu teadlased
Kategooria:Kirjandusteadlased
Kategooria:Teatriteadlased
Kategooria:Moskva ülikooli vilistlased
Kategooria:Pärnamäe kalmistule maetud
Kategooria:Sündinud 1928
Kategooria:Surnud 2020